**Siófoki SZC Hikman Béla Szakképző Iskola**

**ADATKEZELÉSI TÁJÉKOZTATÓ**

**a Siófoki SZC Hikman Béla Szakképző Iskolára vonatkozó egyedi adatkezelési szabályok**

Kedves Tanulók, Szülők, Gondviselők, és az adatkezelésben érintettek!

Jelen dokumentum tartalmazza, hogy milyen szabályok betartásával kezeli a Siófoki SZC Hikman Szakképző Iskola (a továbbiakban szakképző intézmény) az érintett személyek személyes adatait.

Számunkra fontos, hogy egyértelmű és részletes tájékoztatást nyújtsunk a személyes adataik kezelésével kapcsolatos minden tényről, így különösen az adatkezelés céljáról és jogalapjáról, az adatkezelésre jogosult személyekről, az adatkezelés időtartamáról, illetve arról, hogy kik ismerhetik meg az adatokat, vagy kiknek továbbíthatóak az adatok.

A Siófoki Szakképzési Centrum (a továbbiakban Centrum, vagy intézmény) rendelkezik központi Adatkezelési Szabályzattal is, amely az intézmény honlapján olvasható ([www.siofokiszc.hu](http://www.siofokiszc.hu)). Amennyiben a jelen dokumentum és a Centrum központi Adatkezelési Szabályzata között eltérés lenne, az Adatkezelési Szabályzatban írtak az irányadók.

**I.**

**Általános adatok:**

**Az adatkezelő neve elérhetőségei:**

Az adatkezelő neve: Siófoki Szakképzési Centrum

Az adatkezelő képviselője:

* a kancellár és a főigazgató,
* a szakképző intézmény mindenkori igazgatója.

Az adatkezelő képviselőjének elérhetősége:

* a Centrum kancellárja: Szamosi Lóránt

(8601 Siófok, Pf.: 127., centrum@siofokiszc.hu)

* Siófoki SZC Hikman Béla Szakképző Iskola igazgatója: Kerner Krisztina
* (8700 Marcali, Hősök tere 3., [igazgato.marcali@siofokiszc.hu](mailto:info@marcaliszaki.hu))

**Adatvédelmi tisztviselő:**

neve: Fehér Gábor

e-mail címe: adatvedelem@siofokiszc.hu

levelezési címe: 8601 Siófok, Pf.: 127

**Forduljon bizalommal adatvédelmi tisztviselőnkhöz!**

Az alábbiakban megismerheti az érintettek különböző csoportjaival kapcsolatos adatkezelési gyakorlatunkat:

**II.**

**A tanulók személyes adatainak kezelése:**

1. **Hogyan kezeljük a tanulók személyes adatait?**

A tanulók személyes adatai kizárólag célhoz kötötten, így a szakképzésről szóló törvényben meghatározott nyilvántartások vezetése-, szakképzési- oktatási, rehabilitációs-, gyermek és ifjúságvédelmi-, iskolaegészségügyi célból, továbbá szabálysértési és büntetőeljárással összefüggően, büntethetőség és felelősségre vonás mértékének megállapításának céljából, és a célnak megfelelő mértékben kezelünk.

1. **A tanulók mely személyes adatait kezeljük?**

Az intézmény a szakképzéssel kapcsolatos jogszabályok értelmében különösen az alábbi tanulói adatokat tartja nyilván és kezeli:

**Az intézmény a szakképzésről szóló törvény (Szkt.) értelmében az alábbi tanulói adatokat tartja nyilván – technikum, szakképző iskola esetében:**

A szakképző intézmény a szakmai oktatással összefüggésben a tanulói jogviszony, illetve a felnőttképzési jogviszony létesítése és fenntartása céljából kezeli

**a)** a tanuló, illetve a képzésben részt vevő személy

**aa)** természetes személyazonosító adatait,

**ab)** nemét,

**ac)** állampolgárságát, nem magyar állampolgár esetén a Magyarország területén való tartózkodás jogcímét és a tartózkodásra jogosító okirat megnevezését és számát,

**ad)** lakcímét, levelezési címét, elektronikus levelezési címét és telefonszámát,

**ae)** társadalombiztosítási azonosító jelét,

**af)** adóazonosító jelét,

**b)** a kiskorú tanuló törvényes képviselője

**ba)** természetes személyazonosító adatait,

**bb)** lakcímét, levelezési címét, elektronikus levelezési címét és telefonszámát,

**c)** a tanulói jogviszonnyal kapcsolatos adatok keretében

**ca)** a felvételi eljárással kapcsolatos adatokat,

**cb)** a tanulói jogviszony szünetelésével, megszűnésével kapcsolatos adatokat, ideértve annak időpontját és okát,

**cc)** a tanuló mulasztásával kapcsolatos adatokat,

**cd)** a tanulóbalesetre vonatkozó adatokat,

**ce)** a tanuló oktatási azonosító számát,

**cf)** az egyéni tanulmányi renddel kapcsolatos adatokat,

**cg)** a tanuló tudásának értékelésével és minősítésével, valamint a tanuló által tett vizsgákkal kapcsolatos adatokat,

**ch)** az oktatás munkarendjével kapcsolatos adatokat,

**ci)** a tanulói fegyelmi és kártérítési ügyekkel kapcsolatos adatokat,

**cj)** a tanuló diákigazolványának sorszámát,

**ck)** a tankönyvellátással kapcsolatos adatokat,

**cl)** az évfolyamismétlésre vonatkozó adatokat,

**d)** a felnőttképzési jogviszonnyal kapcsolatos adatok keretében a c) pont cb)-cf) és ci)-ck) alpontjában meghatározott adatokat,

**e)** jogszabályban biztosított kedvezményekre való igényjogosultság elbírálásához és igazolásához szükséges olyan adatokat, amelyekből megállapítható a jogosult személye és a kedvezményre való jogosultsága.

**Az intézmény az alábbi tanulói személyes adatokat kezeli a Szakképzés Információs Rendszerének tanulói nyilvántartása kapcsán (Onytv. 1/A. melléklet II.):**

A tanulók és a képzésben részt vevő személyek nyilvántartása a tanulók és a képzésben részt vevő személyek alábbi személyes adatait tartalmazza:

a) természetes személyazonosító adatait, nemét, oktatási azonosító számát, adóazonosító jelét, társadalombiztosítási azonosító jelét, diákigazolványának sorszámát,

b) levelezési címét, telefonszámát,

c) törvényes képviselője természetes személyazonosító adatait és b) pont szerinti adatait,

d) állampolgárságát, nem magyar állampolgár esetén a Magyarország területén való tartózkodásra jogosító okirat - a szabad mozgás és tartózkodás jogával rendelkező személyek esetén a tartózkodási jogot igazoló okmány -, nemzetközi biztosítási okmány adata,

e) jogviszonya típusát, keletkezésének, megszűnésének jogcímét és időpontját, valamint megszűnés esetén annak tényét, hogy az érintett az adott szakképző intézményben szerzett-e iskolai végzettséget, szakmát, illetve szakképesítést,

f) a tanult szakma, illetve szakmai képzés megnevezését,

g) szakképző intézményének nevét, címét, OM-azonosítóját, nevelés-oktatásának helyét és évfolyamát,

h) az oktatás munkarendjével kapcsolatos adatokat,

i) jogviszonyával kapcsolatban azt, hogy egyéni munkarenddel rendelkezik-e, tanköteles-e, jogviszonya szünetelésének jogcímét, kezdő és záró időpontját, mulasztására vonatkozó adatokat,

j) sajátos nevelési igénye, beilleszkedési, tanulási és magatartási nehézsége tényét, hátrányos és halmozottan hátrányos helyzetének tényét és hatályát,

k) melyik évfolyamon, mely országban vett részt határon túli kiránduláson, illetve külföldi tanulmányúton,

l) a szakmai oktatás, illetve a szakmai képzés teljesítésére vonatkozó adatokat, ennek keretében a tanuló tudásának értékelésével és minősítésével, valamint a tanuló által tett vizsgákkal és az évfolyamismétléssel kapcsolatos adatokat,

m) tanulóbalesetre vonatkozó adatokat,

n) fegyelmi és kártérítési ügyeivel kapcsolatos adatokat,

o) az általa fizetett díjak és térítések adata,

p) a tankönyvellátásra vonatkozó adatok,

q) a számára járó ösztöndíj, támogatás és egyéb juttatás adata,

r) a képzési hitelre igénybevételének tényére vonatkozó adata,

s) kollégiumi vagy diákotthoni elhelyezés esetén a kollégium, illetve a diákotthon megnevezése, az adott félévre vonatkozó elhelyezés ténye,

t) a kiadott oklevél, oklevélmelléklet, szakmai bizonyítvány, szakmai bizonyítványmelléklet, képesítő bizonyítvány és képesítő bizonyítványmelléklet adatait.

**Egyéb adatok kezelése:**

A szakképző intézmény jogszabály alapján, továbbá indokolt esetben, a feladatok jobb ellátása érdekében a fentieken kívül egyéb személyes adatokat is kezel. Így pl. tanulmányi utak, illetve belföldi- és külföldi iskolai kirándulások szervezéshez, vagy pályázatokhoz, védőruházat rendeléshez, stb. bekért és önkéntes alapon megadott adatok esetén kezeljük ezeket pl. személyazonosításra alkalmas okmányok számát, fényképet, ruhaméretet, stb. Ezen adatokat kizárólag célhoz kötötten és lehet kezelni, egyéb célra nem lehet felhasználni. Az adatkezelés céljának megszűnésekor az adatok törlésre kerülnek. Az adatokat elkülönítetten, megfelelő biztonsági intézkedések mellett tároljuk.

Önkéntes hozzájáruláson alapuló adatközlés esetén az intézmény az uniós és a hazai adatvédelmi jogszabályok mentén jár el.

Az önkéntes adatszolgáltatásra vonatkozó szülői engedélyt az elévülési idő végéig tartja nyilván.

**Az adatkezelés célja:** az intézmény, mint szakképző intézmény a feladatainak ellátása céljából jogosult és köteles a tanulók személyes adatainak kezelésére.

**A kezelt adatok köre:** a fent felsorolt személyes adatok.

**Az adatok forrása:** önkéntes adatszolgáltatás, illetve a szakképzés rendszerei.

**Az adatkezelés jogalapja:** szakképzéssel kapcsolatos jogszabályok [Szktv.[[1]](#footnote-1) 111.§, 114.§., 115§., Nkt.[[2]](#footnote-2) 41.§], illetve az érintett, vagy az érintett szülőjének, gondviselőjének hozzájárulása [GDPR[[3]](#footnote-3) rendelet 6. cikk (1) bekezdés a) pont, Info tv.[[4]](#footnote-4) 5.§.].

**Az adatkezelés időtartama:** az adatokat kizárólag a vonatkozó jogszabályokban meghatározott ideig kezeljük, illetve egyéb önkéntes adatszolgáltatás esetén pedig az adatkezelés céljának végéig. Az adatkezelés időtartama nem lehet hosszabb az irattározási határidőnél.

1. **Milyen nyilvántartásokban kezeljük a tanulók adatait?**

Iskolánk a kötelező rendszerekben kezeli az adatokat, így különösen:

A szakképzés információs rendszere: hatósági és szakmai tevékenységeket kiszolgáló elektronikus alkalmazások, adatállományok, dokumentációk adatbázisa, valamint országos statisztikai és jogosultságalapú adatszolgáltatási rendszer, amely szakmai rendszerekből, azokat kiszolgáló, támogató segédprogramokból és alrendszerekből, továbbá a szakképzésért felelős miniszter által használt alkalmazásokból épül fel.

* *Adatkezelésben részt vesz: igazgató, igazgatóhelyettes, iskolatitkár.*

A középfokú felvételi eljárást a középfokú intézmények felvételi információs rendszerében (a továbbiakban: KIFIR rendszer) kell lebonyolítani. A KIFIR rendszert a felvételi eljárás meghatározott szakaszaiban a felvételt hirdető középfokú iskoláknak, a központi írásbeli vizsgát szervező gimnáziumoknak, szakgimnáziumoknak, vagy az általános iskoláknak kell használniuk. Az információs rendszerben rögzített adatok hitelességéért annak az intézménynek az igazgatója felel, amelyik az adat rögzítésére jogosult.

* *Adatkezelésben részt vesz: igazgató, igazgatóhelyettes, iskolatitkár.*

A KRÉTA (Köznevelési Regisztrációs és Tanulmányi Alaprendszer) a köznevelési intézmények oktatásszervezői feladatait támogató online informatikai rendszer, amely a köznevelés más rendszereivel integráltan és adaptívan együttműködik. A KRÉTA-ban tartják nyilván a tanulói személyes adatokat és a tanulók tanulmányi előmenetelével kapcsolatos adatokat is. Az elektronikus és papíralapú osztálynaplókban egyaránt az Nkt. ill. a vonatkozó jogszabály szerinti adatokat rögzítik.

* *Adatkezelésben részt vesz: igazgató, igazgatóhelyettes, iskolatitkár, oktató.*

Az iskolák belső elektronikus és/vagy papíralapú nyilvántartása:

A fenti nyilvántartásokon kívül iskolánk a fenti, elektronikusan vezetett nyilvántartásokon kívül belső nyilvántartásokat is vezet, azonban ezek adattartalma is megegyezik a törvény értelmében kezelhető adatok körével.

Intézményünk legkésőbb tárgyév október 31. napjáig megszünteti mindazon jelentkezők adatainak kezelését, akik az adott tanévre nem nyertek felvételt az iskolába.

A felvételt nyert diákok személyi anyagában kell elhelyezni a reájuk vonatkozó dokumentumokat. Az általános iskolai bizonyítványt a beiratkozás alkalmával bekéri az intézmény, melyet legkésőbb a tanév végéig visszaadunk a tanulónak.

* *Adatkezelésben részt vesz: igazgató, igazgatóhelyettes,* *osztályfőnök, iskolatitkár.*

A tanulóknak a jogszabályokban biztosított kedvezményekre jogosító adatait a számviteli szabályoknak megfelelő pénzügyi nyilvántartásokhoz csatolva tartjuk nyilván.

* *Adatkezelésben részt vesz: igazgató, igazgatóhelyettes, iskolatitkár,* *gazdasági ügyintéző.*

Az egészségügyi kartonokat az iskola zárható egészségügyi szobájának zárható szekrényében, vagy ennek hiányában az iskola irattárában elzártan kell őrizni.

* *Adatkezelésben részt vesz: igazgató, igazgatóhelyettes, iskolatitkár, iskolaorvos, védőnő.*

A tanuló és szülője a tanuló adataiban bekövetkező változásokról 8 napon belül köteles tájékoztatni az osztályfőnököt, aki 8 napon belül köteles intézkedni az adatok átvezetéséről.

1. **A kollégiumi diákokkal kapcsolatos adatkezelés:**

A Centrum nem biztosít kollégiumi elhelyezést. Az egyes szakképző intézmények rendelkeznek olyan diákokkal, akik a Klebelsberg Tankerületi Központ kollégiumában vannak elhelyezve.

A szakképző intézmények kiemelt célja a tanulók testi, szellemi és mentális fejlesztése, mely cél előmozdítása végett szorosan együttműködnek az érintett kollégiumokkal. A tanulmányi előmenetel támogatása végett iskolánk úgy döntött, hogy közvetlen betekintési jogot biztosít a kollégium részére a diákok tanulmányi eredményét nyilvántartó elektronikus rendszerben - a KRÉTA e-napló funkciója - az érintett diákok tanulmányi adataihoz.

Amennyiben a szakképző intézmény úgy dönt, hogy a kollégiumnak hozzáférést ad a KRÉTA rendszerhez, azt csak megfelelő garanciákkal teheti. A kollégiumi elhelyezéssel kapcsolatosan adatkezelés a két intézmény között kizárólag jogszabályban megengedett keretek között történik.

A kollégium kizárólag az érintett kollégiumi diák KRÉTA-ban szereplő tanulmányi adataihoz rendelkezhet betekintési hozzáféréssel. Az intézmény a hozzáférést abból a célból adhatja meg a tanuló KRÉTA rendszerben rögzített tanulmányi adataihoz, hogy a kollégiumi nevelő - megismerve a tanuló érdemjegyeit, értékelését – kollégiumi nevelő munkája útján támogathassa a kollégista diák tanulmányi előmenetelét. A hozzáférés célhoz kötött. A kollégium hozzáférési joga kizárólag betekintést tesz lehetővé.

Mivel a kollégium – mint harmadik személy - e jogviszonyban adatfeldolgozói minőségben vesz részt, a felek a GDPR rendeletnek megfelelő adatfeldolgozói szerződésben rendezik az adatkezelés részletes szabályait (adatkezelés módja, adatokkal incidenskezelés, stb.).

Amennyiben az intézmény nem ad hozzáférést a diákjai e-naplóban szereplő adataihoz, abban az esetben a tanuló engedhet betekintést a kollégiumi nevelő részére.

**Az adatkezelés célja:** az intézmény, mint szakképző intézmény a feladatainak ellátása céljából köthet adatfeldolgozói szerződést a kollégiummal.

**A kezelt adatok köre:** a kollégista diákoknak a KRÉTA-ba bejegyzett tanulmányi eredményei.

**Az adatok forrása:** az iskola.

**Az adatkezelés jogalapja:** szakképzéssel, illetve közneveléssel kapcsolatos jogszabályok [Nkt. 41.§ (4) bekezdés], illetve az érintett, vagy az érintett szülőjének, gondviselőjének hozzájárulása [GDPR rendelet 6. cikk (1) bekezdés a) pont, Info tv. 5.§.].

**Az adatkezelés időtartama:** az adatokat kizárólag a vonatkozó jogszabályokban meghatározott ideig kezeljük, illetve egyéb önkéntes adatszolgáltatás esetén pedig az adatkezelés céljának végéig. Az adatkezelés időtartama nem lehet hosszabb az irattározási határidőnél.

1. **A már nem tanköteles tanulók oktatásával kapcsolatos adatkezelés:**

Az intézmény már nem tanköteles személyek részére is szervez oktatást különböző formákban (Dobbantó program, felnőttek szakmai oktatás stb.).

A jelentkezők a meghirdetett képzéskere a jelentkezési lap kitöltésével jelentkeznek.

A felvételt nyert tanulók személyes adatait a vonatkozó jogszabályokalapján, illetve az érintett kifejezett hozzájárulása alapján kezeljük.

* *Adatkezelésben részt vesz: igazgató, igazgatóhelyettes, iskolatitkár, oktató, képzésben részt vevő személy.*

A felvételt nem nyert személyek személyes adatait, dokumentumait részükre visszaadja az intézmény. A jelentkező személynek a választott képzés iránti igényét szem előtt tartva, a tárgyévben elmaradt, de a jövőben induló képzések csoportlétszámai feltöltése céljából az adatokat az intézmény legkésőbb a jelentkezést kövező két évig megőrizheti. Így lehetővé válik, hogy a jelentkezőt értesítsék, ha egy később induló képzésbe be tud jutni. A jelentkezőt a jelentkezéskor tájékoztatni kell erről a tényről, és arról, hogy az érintett bármikor, indokolás nélkül kérheti az adatkezelés megszüntetését.

* *Adatkezelésben részt vesz: igazgató, igazgatóhelyettes, iskolatitkár.*

**Az adatkezelés célja:** az intézmény az oktatási feladatainak ellátása céljából jogosult és köteles a tanulók személyes adatainak kezelésére.

**A kezelt adatok köre:** a fentebb felsorolt személyes adatok.

**Az adatok forrása:** önkéntes adatszolgáltatás, illetve a szakképzés rendszerei.

**Az adatkezelés jogalapja:** szakképzéssel kapcsolatos jogszabályok [Szkt. 114.§ (1) bekezdés], illetve az érintett hozzájárulása [GDPR rendelet 6. cikk (1) bekezdés a) pont, Info tv. 5.§.].

**Az adatkezelés időtartama:** az adatokat kizárólag a vonatkozó jogszabályokban meghatározott ideig kezeljük, illetve egyéb önkéntes adatszolgáltatás esetén pedig az adatkezelés céljának végéig (elmaradt képzés esetén a jelentkezéstől számított két évig). Az adatkezelés időtartama nem lehet hosszabb az irattározási határidőnél.

1. **Kik vesznek részt a tanulói adatok kezelésében?**

Az iskola adatkezelési tevékenységéért az intézmény igazgatója felelős, aki az adatkezelési jogkör gyakorlására felhatalmazza az iskola egyes munkavállalóit.

A tanulók adatainak kezelésében rész vevő személyek:

* igazgató,
* igazgatóhelyettes,
* iskolatitkár,
* osztályfőnök,
* egyéb foglalkozást tartó oktatók,
* iskolaorvos,
* védőnő,
* felnőttoktatási munkatárs,

1. **Kiknek, mely szerveknek, intézményeknek kerülnek továbbításra tanulói adatok?**

A szakképző intézmény kizárólag a törvényben meghatározott módon és megjelölt személyeknek, szerveknek, intézményeknek továbbíthat tanulói adatokat [különösen Szkt. 115.§. alapján]:

Az intézmény részéről a szakképzési törvény (Szkt.) alapján kezelt adatok közül továbbítható:

a) a tanuló családi és utóneve, születési helye és ideje, lakóhelye, tartózkodási helye, törvényes képviselője családi és utóneve, lakcíme és telefonszáma, a tanulói jogviszony kezdete, szünetelésének ideje, megszűnése, az egyéni tanulmányi renddel kapcsolatos adatok, a tanuló mulasztásával kapcsolatos adatok a tartózkodásának megállapítása, a tanítási napon a foglalkozástól való távolmaradás jogszerűségének ellenőrzése és a törvényes képviselővel való kapcsolatfelvétel céljából, a tanulói jogviszony fennállásával, a tankötelezettség teljesítésével összefüggésben a fenntartó, a bíróság, a rendőrség, az ügyészség, a települési önkormányzat jegyzője, a közigazgatási szerv és a nemzetbiztonsági szolgálat részére,

* *Adatkezelésben részt vesz: igazgató, igazgatóhelyettes, iskolatitkár.*

b) a tanuló felvételével, átvételével kapcsolatos adatok az érintett iskola, szakképző intézmény, felsőoktatási intézménybe történő felvétellel kapcsolatosan az érintett felsőoktatási intézmény részére,

* *Adatkezelésben részt vesz: igazgató, igazgatóhelyettes, iskolatitkár.*

c) a tanuló családi és utóneve, születési helye és ideje, lakcíme, levelezési címe, társadalombiztosítási azonosító jele, törvényes képviselője családi és utóneve, lakcíme, levelezési címe és telefonszáma, a szakképző intézményi egészségügyi dokumentáció, a tanulóbalesetre vonatkozó adatok az egészségi állapotának megállapítása céljából az egészségügyi intézmény és az iskola-egészségügyi feladatot ellátó intézmény részére,

* *Adatkezelésben részt vesz: igazgató, igazgatóhelyettes, iskolatitkár, iskolaorvos, védőnő.*

d) a tanuló családi és utóneve, születési helye és ideje, lakcíme, levelezési címe, törvényes képviselője családi és utóneve, lakcíme, levelezési címe és telefonszáma, a tanuló mulasztásával kapcsolatos adatok, a sajátos nevelési igényű tanulóra, illetve képzésben részt vevő személyre, a beilleszkedési, tanulási, magatartási nehézséggel küzdő tanulóra, a hátrányos helyzetű és a halmozottan hátrányos helyzetű tanulóra, illetve képzésben részt vevő személyre vonatkozó adatok a veszélyeztetettségének feltárása, megszüntetése céljából a családvédelemmel foglalkozó intézménynek, szervezetnek, gyermek- és ifjúságvédelemmel foglalkozó szervezet, intézmény részére,

* *Adatkezelésben részt vesz: igazgató, igazgatóhelyettes, iskolatitkár, iskolaorvos, védőnő.*

e) a tanuló igényjogosultsága elbírálásához és igazolásához szükséges adatai az igénybe vehető támogatás igénylése céljából a fenntartó részére,

* *Adatkezelésben részt vesz: igazgató, igazgatóhelyettes, iskolatitkár.*

f) a tanuló állami vizsgája alapján kiadott oklevelének, illetve bizonyítványának adatai a szakképzési államigazgatási szervnek az oklevél, illetve a bizonyítvány nyilvántartása céljából, továbbá a szakképzési államigazgatási szervtől a felsőfokú felvételi kérelmeket nyilvántartó szervezethez,

* *Adatkezelésben részt vesz: igazgató, igazgatóhelyettes, iskolatitkár.*

Az Szkt. 114. §-ban meghatározott tanulói adatok - a személyes adatok védelmére vonatkozó célhoz kötöttség megtartásával - továbbíthatók a fenntartónak, a kifizetőhelynek, a bíróságnak, a rendőrségnek, az ügyészségnek, a szakképzési államigazgatási szervnek, a munkavégzésre vonatkozó rendelkezések ellenőrzésére jogosultaknak és a nemzetbiztonsági szolgálatnak.

*• Adatkezelésben részt vesz: igazgató, igazgatóhelyettes, iskolatitkár.*

A tanuló

**a)** sajátos nevelési igényére, beilleszkedési zavarára, tanulási nehézségére, magatartási rendellenességére vonatkozó adata a pedagógiai szakszolgálat intézményei részére és a szakképző intézmények között,

**b)** értékelésével és minősítésével kapcsolatos adata az érintett osztályon vagy csoporton belül, az oktatói testületen belül, a kiskorú tanuló törvényes képviselőjének, a duális képzőhelynek, ha az értékelés nem a szakképző intézményben történik, a szakképző intézmények között, iskolaváltás esetén az új szakképző intézmény vagy köznevelési intézmény részére,

**c)** diákigazolványa kiállításához szükséges valamennyi adata a diákigazolvány elkészítésében közreműködők részére

továbbítható.

*• Adatkezelésben részt vesz: igazgató, igazgatóhelyettes, iskolatitkár.*

A szakképző intézmény - a tanuló, illetve a képzésben részt vevő személy kötelezettségei teljesítésének nyilvántartása céljából - hozzáférést biztosít a regisztrációs és tanulmányi alaprendszerhez a duális képzőhelynek.

*• Adatkezelésben részt vesz: igazgató, igazgatóhelyettes, iskolatitkár.*

A szakmai vizsga adatait a Központi Statisztikai Hivatal részére - a hivatalos statisztikáról szóló 2016. évi CLV. törvény (a továbbiakban: Stt.) 28. §-ával összhangban a statisztikai cél előzetes igazolása alapján, az ahhoz szükséges mértékben - statisztikai célra egyedi azonosításra alkalmas módon, térítésmentesen át kell adni és azok a Központi Statisztikai Hivatal által statisztikai célra felhasználhatók. Az átvett adatok körét és az adatátvétel részletes szabályait az Stt. 28. §-a szerinti megállapodásban kell rögzíteni.

*• Adatkezelésben részt vesz: igazgató, igazgatóhelyettes, iskolatitkár.*

A szakképző intézmény nyilvántartja továbbá azokat az adatokat, amelyek a jogszabályokban biztosított kedvezményekre való igényjogosultság (pl. ingyenes tankönyvellátás stb.) elbírálásához és igazolásához szükségesek. E célból azok az adatok kezelhetők, amelyekből megállapítható a jogosult személye és a kedvezményre való jogosultsága.

Az adattovábbításra a szakképző intézmény vezetője és - a meghatalmazás keretei között - az általa meghatalmazott más alkalmazott jogosult. A személyes adatok statisztikai felhasználás céljára személyazonosításra alkalmatlan módon átadhatók a törvényi előírások keretein belül.

**Az adattovábbítás célja:** az adattovábbításra vonatkozó törvényi kötelezettség teljesítése.

**A kezelt adatok köre:** a fent nevezett adatok.

**Az adattovábbítás jogalapja:** törvényi előírás szerint a Szkt. 115.§ alapján.

**Az adatkezelésben részt vevő személyek:** az adatkezelő felhatalmazás alapján a fent nevezett személyek.

**Az adatkezelés időtartama:** az adatkezelés céljának megvalósulásáig.

Az adattovábbításra az intézmény vezetője és - a meghatalmazás keretei között - az általa meghatalmazott más alkalmazott jogosult. A személyes adatok statisztikai felhasználás céljára személyazonosításra alkalmatlan módon átadhatók a törvényi előírások keretein belül.

**III.**

**Szerződött partnerek, harmadik személyek adatainak kezelése:**

A Centrum nyilvántartja a szerződött partereit, melynek során a felekre vonatkozóan bekerülnek a szerződési, számlázási adatok és szerződésekkel kapcsolatos információk, amely adatokhoz a jogosultsággal rendelkező munkavállalók férnek hozzá.

**Az adatkezelés célja:** a Centrum által a vele szerződéses jogviszonyban álló partnerekkel megkötött szerződésekből eredő jogok gyakorlása és kötelezettségek teljesítése.

**A kezelt adatok köre:** a szerződésekben szereplő személyes (a szerződő partner képviseletére jogosult személy neve és pozíciója, elérhetőségi adatai és aláírása, adott esetben a kapcsolattartó neve, a partnernél betöltött munkaköre, e-mail-címe és telefonszáma)

**Az adatok forrása:** a szerződő partner képviselőjének, kapcsolattartójának adatait a szerződő partner közli.

**Az adatkezelés jogalapja:** A GDPR 6. cikk (1) bekezdés f) pontja szerint a jelen adatkezelés a Centrum jogos érdekeinek érvényesítéséhez szükséges

**Az adatkezelés időtartama:** az adatokat tartalmazó szerződést a teljesítését követő 5 év elteltével, kifizetés alapjául szolgáló szerződés esetében 8 év elteltével törli.

**IV.**

**Az alkalmazottak személyes adatainak kezelése:**

A személyes adatainak kezelésével kapcsolatosan az alkalmazottak külön Munkavállalói Adatkezelési Tájékoztatót kapnak.

**V.**

**Melyek az állókép, kép- és hangfelvétel közzétételével kapcsolatos szabályok?**

Az intézmény és a szakképző intézmény az egyes események alkalmával az állókép- és hangfelvétel közzétételére vonatkozóan a tanuló szüleitől, gondviselőitől hozzájáruló nyilatkozatról gondoskodik.

A hozzájárulás az iskola igazgatójának címzett írásos nyilatkozattal, indokolás nélkül bármikor visszavonható.

Az intézmény honlapján fénykép, videó hanganyag közzététele 16 éves kor alatti tanulót érintően csak szülői beleegyezéssel, 16 éves kor fölött a tanuló beleegyezésével történhet.

**VI.**

**Milyen jogok illetik, milyen jogorvoslati lehetőségekkel élhet?**

Az alábbiakban megismerheti az adatnyilvántartásban érintett tanulók, szülők, gondviselők, egyéb személyek (együtt: érintett) jogait és érvényesítésük rendjét:

1. Tájékoztatáshoz, betekintéshez, hozzáféréshez való jog:

Az adatkezelés által érintett személlyel az adat felvétele előtt közölni kell, hogy az adatszolgáltatás önkéntes vagy kötelező. Kötelező adatszolgáltatás esetén meg kell jelölni az adatkezelést elrendelő jogszabályt is.

Amennyiben az érintett kéri, rendelkezésére bocsátják az intézmény – vagyis az adatkezelő - által kezelt személyes adatait. Az intézmény a birtokába jutott személyes adatok kezeléséréről tömören, világosan és közérthetően megfogalmazott tájékoztatást nyújt. Az intézmény igazgatója a kérelem benyújtásától számított 30 napon belül írásban, közérthető formában köteles megadni a tájékoztatást.

Az adatkezelési tájékoztató tartalmazza az adatkezelő nevét és elérhetőségeit; az adatvédelmi tisztviselő kilétét és elérhetőségeit; az adatkezelés célját, valamint az adatkezelés jogalapját, valamint adott esetben a személyes adatok címzettjeit vagy annak kategóriáit.

Az intézmény ezen felül a személyes adatok megszerzésének időpontjában az érintettet a következő kiegészítő információkról tájékoztatja:

* a személyes adatok tárolásának időtartamáról;
* az érintett azon jogáról, hogy kérelmezheti a rá vonatkozó személyes adatokhoz való hozzáférést, azok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen, valamint az érintett adathordozhatósághoz való jogáról;
* hozzájáruláson alapuló adatkezelés esetén a hozzájárulás bármely időpontban történő visszavonásához való jogról, amely nem érinti a visszavonás előtt a hozzájárulás alapján végrehajtott adatkezelés jogszerűségét;
* a felügyeleti hatósághoz címzett panasz benyújtásának jogáról;
* arról, hogy a személyes adat szolgáltatása jogszabályon vagy szerződéses kötelezettségen alapul vagy a szerződéskötés előfeltétele-e, valamint hogy az érintett köteles-e a személyes adatokat megadni, továbbá hogy milyen lehetséges következményeikkel járhat az adatszolgáltatás elmaradása.

Ha az intézmény a személyes adatokon a gyűjtésük céljától eltérő célból további adatkezelést kíván végezni, a további adatkezelést megelőzően tájékoztatnia kell az érintettet erről az eltérő célról és a fent említett minden releváns kiegészítő információról.

1. Az adatkezelés korlátozásához való jog:

Az érintett jogosult arra, hogy kérésére az intézmény korlátozza az adatkezelést, ha az alábbi feltételek valamelyike teljesül:

* az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az adatkezelő ellenőrizze a személyes adatok pontosságát;
* az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;
* az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez;
* az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.

Ha az adatkezelés korlátozás alá esik, az ilyen személyes adatokat a tárolás kivételével csak az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni. Az intézmény az adatkezelés korlátozásának feloldásáról előzetesen tájékoztatja az érintettet (akinek a kérésére korlátozták az adatkezelést).

c) A helyesbítéshez való jog:

Az érintett jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat, valamint kérje a hiányos személyes adatok kiegészítését.

1. Törléshez való jog („az elfeledtetéshez való jog”):

Az érintett jogosult arra, hogy kérésére indokolatlan késedelem nélkül töröljék a rá vonatkozó személyes adatokat, az intézmény pedig köteles arra, hogy az érintettre vonatkozó személyes adatokat indokolatlan késedelem nélkül törölje, ha az alábbi indokok valamelyike fennáll:

* a személyes adatokra már nincs szükség abból a célból, amelyből azokat gyűjtötték vagy más módon kezelték;
* az érintett tiltakozik az adatkezelés ellen, és nincs elsőbbséget élvező jogszerű ok az adatkezelésre;
* a személyes adatokat jogellenesen kezelték;
* a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;

1. Az adathordozhatósághoz való jog:

Az érintett jogosult arra, hogy a rá vonatkozó, általa egy adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta.

1. Tiltakozáshoz való jog:

Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a kezelése ellen, ha az adatkezelés jogalapja az adatkezelő jogos érdekén, alapul. Ebben az esetben az intézmény a személyes adatokat nem kezelheti tovább, kivéve, ha az bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Az intézmény igazgatója – az adatkezelés egyidejű felfüggesztésével – a tiltakozást köteles a kérelem benyújtásától számított legrövidebb időn belül, de legfeljebb 15 nap alatt megvizsgálni, és annak eredményéről a kérelmezőt írásban tájékoztatni. Amennyiben a tiltakozás indokolt, az adatkezelő köteles az adatkezelést – beleértve a további adatfelvételt és adattovábbítást is – megszüntetni és az adatokat zárolni, valamint a tiltakozásról, illetőleg az annak alapján tett intézkedésről értesíteni mindazokat, akik részére a tiltakozással érintett személyes adatot korábban továbbította, és akik kötelesek intézkedni a tiltakozási jog érvényesítése érdekében. Amennyiben az érintett a meghozott döntéssel nem ért egyet, az ellen – annak közlésétől számított 30 napon belül – az adatkezelési törvény szerint bírósághoz fordulhat.

Az Szkt. 32. § (4) bekezdése értelmében a szakképző intézmény szervezeti és működési szabályzatának és házirendjének elfogadása és módosítása előtt ki kell kérni a képzési tanács és a diákönkormányzat véleményét.

**Jogorvoslati lehetőségek:**

1. A Hatóságnál történő panasztételhez való jog

Az egyéb közigazgatási vagy bírósági jogorvoslatok sérelme nélkül, minden érintett jogosult arra, hogy adatvédelmi hatósági eljárás lefolytatását kérelmezze az adtavédelmi hatóságnál azaz, a Nemzeti Adatvédelmi és Információszabadság Hatóságnál (a továbbiakban: Hatóság), ha az érintett megítélése szerint a rá vonatkozó személyes adatok kezelése megsérti az uniós vagy hazai jogszabályokat. A Hatóság, amelyhez a megkeresést benyújtották, köteles tájékoztatni az ügyfelet a panasszal kapcsolatos eljárási fejleményekről és annak eredményéről, ideértve azt is, az ügyfél jogosult bírósági jogorvoslattal élni.

Amennyiben az érintett szerint az intézmény, vagy az általa megbízott adatfeldolgozó tevékenységével vagy mulasztásával jogsértést követett el, vagy annak veszélyét idézte elő, úgy vizsgálatot kezdeményezhet a Nemzeti Adatvédelmi és Információszabadság Hatóságnál ügye kivizsgálásának érdekében. A Hatóság vizsgálata ingyenes.

1. A Hatósággal szembeni bírósági jogorvoslathoz való jog:

Az egyéb közigazgatási vagy nem bírósági útra tartozó jogorvoslatok sérelme nélkül, minden természetes és jogi személy jogosult a hatékony bírósági jogorvoslatra a felügyeleti hatóság rá vonatkozó, jogilag kötelező erejű döntésével szemben, vagy ha a Hatóság nem foglalkozik a panasszal, vagy három hónapon belül nem tájékoztatja az érintettet az általa benyújtott panasszal kapcsolatos eljárási fejleményekről vagy annak eredményéről.

1. Az adatkezelővel vagy az adatfeldolgozóval szembeni bírósági jogorvoslathoz való jog:

Az érintett az adatkezelő, illetve az adatfeldolgozó ellen bírósághoz fordulhat, ha megítélése szerint az adatkezelő, illetve az általa megbízott vagy rendelkezése alapján eljáró adatfeldolgozó a személyes adatait a személyes adatok kezelésére vonatkozó, jogszabályban vagy az Európai Unió kötelező jogi aktusában meghatározott előírások megsértésével kezeli.

1. Kártérítési jog:

Minden olyan személy, aki a GDPR rendelet vagy hazai adatvédelmi jogszabály megsértésének eredményeként vagyoni vagy nem vagyoni kárt szenvedett, az elszenvedett kárért az adatkezelőtől vagy az adatfeldolgozótól kártérítésre jogosult.

Ha az adatkezelő, illetve az adatfeldolgozója a személyes adatok kezelésére vonatkozó, jogszabályban vagy az Európai Unió kötelező jogi aktusában meghatározott előírásokat megsérti és ezzel más személyiségi jogát megsérti, az, akinek személyiségi joga sérelmet szenvedett, az adatkezelőtől, illetve adatfeldolgozótól sérelemdíjat követelhet.

Az adatkezelő és az adatfeldolgozó, továbbá a közös adatkezelők és az általuk megbízott vagy rendelkezésük alapján eljáró adatfeldolgozók a személyes adatok kezelésére vonatkozó, jogszabályban vagy az Európai Unió kötelező jogi aktusában meghatározott előírások megsértésével okozott

a) kárért az érintettel szemben egyetemlegesen felelnek, valamint

b) személyiségi jogsértés esetén járó sérelemdíjat egyetemlegesen kötelesek megfizetni az érintettnek.

Nem kell megtéríteni a kárt és nem követelhető a sérelemdíj annyiban, amennyiben a kár a károsult vagy a személyiségi jog megsértésével okozott jogsérelem a személyiségi jogi jogsérelmet szenvedő személy szándékos vagy súlyosan gondatlan magatartásából származott.

Panasszal a Nemzeti Adatvédelmi és Információszabadság Hatóságnál (NAIH) lehet élni.

A NAIH elérhetősége:

Név: Nemzeti Adatvédelmi és Információszabadság Hatóság

Székhely: 1055 Budapest, Falk Miksa u. 9-11.

Postacím: 1363 Budapest, Pf. 9.

Honlap: http://www.naih.hu

Telefon: 06-1/391-1400

Telefax: 06-1/391-1410

E-mail: [ugyfelszolgalat@naih.hu](mailto:ugyfelszolgalat@naih.hu)

**VII.**

**Különösen mely jogszabályok adják adatkezelésünk jogalapját?**

* az EURÓPAI PARLAMENT ÉS A TANÁCS (EU) 2016/679 RENDELETE a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (a továbbiakban: általános adatvédelmi rendelet, vagy GDPR rendelet);
* 2011. évi CXII. törvény az információs önrendelkezési jogról és az információszabadságról (a továbbiakban: Infotv.);
* 2019. évi LXXX. törvény a szakképzésről.
* a szakképzésről szóló törvény végrehajtásáról szóló 12/2020. (II. 7.) Korm. rendelet
* 2011. évi CXC. törvény a nemzeti köznevelésről (Nkt.);
* 229/2012. (VIII. 28.) Korm. Rendelet a nemzeti köznevelésről szóló törvény végrehajtásáról;
* 20/2012. (VIII. 31.) EMMI rendelet a nevelési-oktatási intézmények működéséről és a köznevelési intézmények névhasználatáról;
* 100/1997. (VI. 13.) Korm. Rendelet az érettségi vizsga vizsgaszabályzatának kiadásáról
* 2012. évi I. törvény a munka törvénykönyvéről

**VIII.**

**Értelmező rendelkezések:**

Jelen Szabályzat értelmezhetősége, alkalmazhatósága és számon kérhetősége szempontjából a GDPR rendeletnek és más jogi normáknak különösen az alábbi fogalommeghatározásai irányadóak:

**adatkezelő:** az a természetes vagy jogi személy, közhatalmi szerv, ügynökség vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza; ha az adatkezelés céljait és eszközeit az uniós vagy a tagállami jog határozza meg, az adatkezelőt vagy az Adatkezelő kijelölésére vonatkozó különös szempontokat az uniós vagy a tagállami jog is meghatározhatja;

**adatfeldolgozó:** az a természetes vagy jogi személy, közhatalmi szerv, ügynökség vagy bármely egyéb szerv, amely az Adatkezelő nevében személyes adatokat kezel;

**adatkezelés**: a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés;

**adatkezelés korlátozása:** a tárolt személyes adatok megjelölése jövőbeli kezelésük korlátozása céljából;

**adatvédelmi incidens:** a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi;

**címzett:** az a természetes vagy jogi személy, közhatalmi szerv, ügynökség vagy bármely egyéb szerv, akivel vagy amellyel a személyes adatot közlik, függetlenül attól, hogy harmadik fél-e. Azon közhatalmi szervek, amelyek egy egyedi vizsgálat keretében az uniós vagy a tagállami joggal összhangban férhetnek hozzá személyes adatokhoz, nem minősülnek címzettnek; az említett adatok e közhatalmi szervek általi kezelése meg kell, hogy feleljen az adatkezelés céljainak megfelelően az alkalmazandó adatvédelmi szabályoknak;

**érintett**: bármely meghatározott, személyes adat alapján azonosított vagy - közvetlenül vagy

közvetve - azonosítható természetes személy;

**érintett hozzájárulása:** az érintett akaratának önkéntes, konkrét és megfelelő tájékoztatáson alapuló és egyértelmű kinyilvánítása, amellyel az érintett nyilatkozat vagy a megerősítést félreérthetetlenül kifejező cselekedet útján jelzi, hogy beleegyezését adja az őt érintő személyes adatok kezeléséhez;

**harmadik fél:** az a természetes vagy jogi személy, közhatalmi szerv, ügynökség vagy bármely egyéb szerv, amely nem azonos az érintettel, az adatkezelővel, az adatfeldolgozóval vagy azokkal a személyekkel, akik az Adatkezelő vagy adatfeldolgozó közvetlen irányítása alatt a személyes adatok kezelésére felhatalmazást kaptak;

**hatóság:** Nemzeti Adatvédelmi és Információszabadság Hatóság

**hálózat**: a szervezeti WAN és LAN-ok, számítástechnikai kommunikációs, adatátviteli eszközök összessége, melyek az összekapcsolt rendszerek között adatcserét tesznek lehetővé;

**informatikai eszköz**: A felhasználói munkaállomás, a kiszolgáló, a hordozható számítástechnikai vagy telekommunikációs eszköz, adathálózati eszköz (hardverek), a működést biztosító szoftverekkel egyetemben, melyek a munkafolyamatok támogatására szolgálnak;

**informatikai rendszer**: a számítástechnikai eszközök halmaza, strukturált kapcsolata. Az informatikai eszközökből, mint építőelemekből felépített összetett, bonyolult rendszer;

**informatikai rendszerüzemeltető**: az informatikai rendszer folyamatos üzemeltetését, mentését és helyreállítását végző személy, vagy szervezet;

**közterület:** az önkormányzat illetékességi területén lévő olyan terület, mely az ingatlan nyilvántartásban közterületként van nyilvántartva.

**különleges adat**:

a) a faji eredetre, az etnikai származásra, a nemzetiséghez tartozásra, a politikai véleményre vagy pártállásra, a vallásos vagy más világnézeti meggyőződésre, az érdek-képviseleti szervezeti tagságra, az egészségi állapotra, a szexuális életre vonatkozó személyes adat, és az egyedi azonosítást célzó genetikai és biometrikus adat;

b) az egészségi állapotra, a kóros szenvedélyre vonatkozó személyes adat, valamint a bűnügyi személyes adat;

**közérdekű adat**: az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv vagy személy kezelésében lévő és tevékenységére vonatkozó vagy közfeladatának ellátásával összefüggésben keletkezett, a személyes adat fogalma alá nem eső, bármilyen módon vagy formában rögzített információ vagy ismeret, függetlenül kezelésének módjától, önálló vagy gyűjteményes jellegétől, így különösen a hatáskörre, illetékességre, szervezeti felépítésre, szakmai tevékenységre, annak eredményességére is kiterjedő értékelésére, a birtokolt adatfajtákra és a működést szabályozó jogszabályokra, valamint a gazdálkodásra, a megkötött szerződésekre vonatkozó adat;

**közérdekből nyilvános adat**: a közérdekű adat fogalma alá nem tartozó minden olyan adat, amelynek nyilvánosságra hozatalát, megismerhetőségét vagy hozzáférhetővé tételét törvény közérdekből elrendeli;

**nyilvántartási rendszer:** a személyes adatok bármely módon – centralizált, decentralizált vagy funkcionális vagy földrajzi szempontok szerint – tagolt állománya, amely meghatározott ismérvek alapján hozzáférhető;

**nyilvánosságra hozatal**: az adat bárki számára történő hozzáférhetővé tétele;

**sértetlenség**: Az adat létének, hitelességének, épségének, önmagában teljességének kritériuma, ami biztosítja, hogy az adatot, információt vagy programot csak az arra jogosultak változtathatják meg és azok észrevétlenül nem módosulhatnak;

**szabályzat**: az Adatkezelő Adatkezelési Szabályzata;

**személyes adat:** azonosított vagy azonosítható természetes személyre („érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható;

**szerver**: szervernek minősülnek az adatokat tároló, szolgáltatásokat nyújtó berendezések, számítógépek;

**tiltakozás**: az érintett nyilatkozata, amellyel személyes adatainak kezelését kifogásolja, és az adatkezelés megszüntetését, illetve a kezelt adatok törlését kéri;

Amennyiben a mindenkori hatályos adatvédelmi jogszabályok fogalommagyarázatai eltérnek jelen szabályzat fogalommagyarázataitól, akkor a jogszabály által meghatározott fogalmak az irányadóak.

Kérdés, kérés vagy észrevétel esetén várjuk szíves megkeresését!

Siófoki Szakképzési Centrum

1. 2019. évi LXXX. törvény a szakképzésről (Szkt.), [↑](#footnote-ref-1)
2. 2011. évi CXC. törvény a nemzeti köznevelésről (Nkt.) [↑](#footnote-ref-2)
3. az EURÓPAI PARLAMENT ÉS A TANÁCS (EU) 2016/679 RENDELETE (GDPR) [↑](#footnote-ref-3)
4. 2011. évi CXII. törvény az információs önrendelkezési jogról és az információszabadságról (Infotv.) [↑](#footnote-ref-4)